**Хасехемви** (околу 2690 г. п.н.е. *Ḫꜥj-sḫm.wj* , исто така и *Ха-сехемви*) бил последниот крал на Втората династија на Египет. Малку е познато за него, освен дека водел неколку значајни воени походи и ја изградил тврдината позната како Шунет Ел Зебиб.

Неговото Хорово име *Ḫꜥj-sḫm.wj* може да се толкува „Две моќни сили се појавија", но името е запишано во многу варијанти, како што е *Hr-Ḫꜥj-sḫm* „Хор, оној чија моќ се појавува", *ḫꜥj sḫm.wj ḫtp nṯrwj jm = f* „две сили се појавуваат така што предците се одмараат во него" (итн.)

Владеење
--------

Хасехемви владеел речиси 18 години, во почетокот на 27 век п.н.е. Точниот датум на неговото владеење во египетската хронологија е нејасен, но е приближно помеѓу 2690 – 2670 г. п.н.е.

Според проучувањето на Тоби Вилкинсон на Кралските анали од древен Египет од Каменот од Палермо, Хасехемви владеел 17,5 или речиси 18 години.

Животопис
---------

Хасехемви бил наследник на Сет-Перибсен, иако некои египтолози веруваат дека друг фараон, Касехем, владеел меѓу нив. Меѓутоа, повеќето научници веруваат дека Касехем и Хасехемви се всушност иста личност. Касехем можел да го смени своето име во Хасехемви откако тој го споил Горниот и Долниот Египет по граѓанска војна меѓу следбениците на боговите Хор и Сет. Други веруваат дека тој го поразил владеачкиот крал, Сет-Перибсен, откако се вратил во Египет по угушувањето на бунтот во Нубија.

Хасехемви е уникатен во египетската историја бидејќи ги има двата симболи на Хор и на Сет на неговиот *серех*. Некои египтолози сметаат дека ова е обид да се обединат двете фракции; но по неговата смрт, Сет бил постојано отфрлен од серехот. Тој бил најстариот египетски крал за кој се знае дека изградил статуи за себе.

Хасехемви изградил тврдина во Нехен, и во Абидос (сега позната како Шунет ез Зебиб) и бил погребан таму во некрополата во Ум ел-Кааб. Тој, исто така, можеби го изгради Гиср ел-Мудир во Сакара.

Семејство
---------

Жената на Хасехемви била кралицата Нимаатап, мајка на децата на кралот. Тие биле родители на Џосер и на сопругата на Џозер, Хетепхернебти. Исто така е можно дека син на Хасехемви бил Санахте. 

* Сад од варовник со златен капак од гробот на ХасехемвиСад од варовник со златен капак од гробот на Хасехемви
* Статуа на ХасехемвиСтатуа на Хасехемви
* Преживеаните остатоци од гробот на Хасехемви во Ум ел-КаабПреживеаните остатоци од гробот на Хасехемви во Ум ел-Кааб
* Статуа на Хасехемви, египетски музеј, КаироСтатуа на Хасехемви, египетски музеј, Каиро
* Камена вазна со натпис Хасехемви, Националниот археолошки музеј (Франција)Камена вазна со натпис Хасехемви, Националниот археолошки музеј (Франција)

Библиографија
-------------

|  |  |
| --- | --- |
| Ризница | „Хасехемви" на Ризницата ? |

* Тоби Вилкинсон, *Кралски анали на древниот Египет: Каменот на Палермо и неговите поврзани фрагменти*, (Кеван Паул Интернационал), 2000.
* Египет: Khasekhem / Khasekhemwy на 2-ри династија на Египет

Наводи
------

1. ↑  Alan H. Gardiner: *Кралски канон од Торино*.
2. ↑  Khasekhemwy's fort Архивирано на 3 септември 2012 г.
3. ↑  Питер Клејтон, Хроника на фараоните, Темза и Хадсон ООД, 2006 мат. Стр. 26
4. ↑  Јирген фон Беккерат, *Handbuch der ägyptischen Königsnamen* (1999).
5. ↑  King Khasekhem [{{{1}}} Архивирано] на {{{2}}}.
6. ↑  Предлошка:Dodson, p. 48